Moció que presentem els grups municipals de CiU-ViA, ERC, PPC i UM9 al Ple de l'Ajuntament de Sant Pere de Ribes referent al lloc on construir el nou CAP de Ribes
 
La possibilitat de construir en el LOCAL, centre Cultural de Ribes, el nou CAP presentada i aprovada per l’Ajuntament en la seva legislatura passada a proposta del Govern Municipal va suposar per part de molts, entitat i grups municipals representants en aquest Ajuntament, un posicionament contrari materialitzat en la creació d’una plataforma cívica anomenada Salvem el Local, la recollida de moltes signatures de ciutadanes i ciutadanes i el vot de grups municipals representats en aquest Ajuntament. 
La proposta emmarcada en la disjuntiva de Local o CAP va comportar fins i tot una notable confusió ciutadana i determinar el vot favorable d’algun grup municipal. 
Avui, amb el nou Ajuntament, creiem hi són representades de manera notable les sensibilitats favorables a mantenir el Local com a Centre Cultural, amb el projecte de modificació i d’inversions que li correspongui, tant per la seva significació històrica que té com per les excel·lents condicions de ubicació com de possibilitats que ofereix en el marc de les necessitats ribetanes. Pensem a més que la construcció del nou CAP ha de ser una de les conquestes en aquesta nova legislatura. Que la seva construcció és d’una necessitat per tots acceptada i des de fa temps exigida. 
Salvar el LOCAL com a Centre Cultural de Ribes no ha de comportar cap demora per la construcció del nou ambulatori, ni ha de significar de cap manera l’enderrocament del Local coma Centre Cultural de Ribes. L’ajuntament té prou terrenys on construir el nou CAP sense necessitat de derruir el LOCAL. En aquest sentit. proposem al PLE MUNICIPAL l’acord següent: 
1. Instar al Govern Municipal la recerca de terrenys per a la construcció del nou ambulatori de Ribes, d’acord amb la urgència i el calendari que el tema requereix. 
2. Que es tinguin en compte i s’estudiïn com a possibles ubicacions del nou CAP les alternatives ja proposades com són: 
a.- Terrenys situats entre la Ctra. De Sitges, Sagrada Família i Passeig Circumval·lació (desenvolupant la unitat d’actuació) 
b.- Cinema d’estiu Bell-lloc al Carrer Eduard Maristany 
c.- Terrenys al Passeig de Circumval.lació tinguts en compte en el la Diagnosi i Proposta per al Pla Director d’Equipaments Públics. Malgrat tot el Ple decidirà el que més convingui. 
 Francesc Perez Martí Francesc Virgili 
 Convergència i Unió VIA Partit Popular de Catalunya 
 Carme Farràs Amigó Anna Gabaldà i Felipe 
 Esquerra Republicana de Catalunya Unitat Municipal 9 
Sant Pere de Ribes, setembre de 2007